19. ΑΝΑΓΚ. ΝΟΜΟΣ υπ’ αριθ. 223 της 21/23 Δεκ. 1967 (ΦΕΚ Α΄ 230) Περί αναπληρώσεως Γενικών Γραμματέων Υπουργείων. ΄Αρθρον Μόνον.-1.Τον Γενικόν Γραμματέα Υπουργείου απόντα ή κωλυόμενον δύναται να αναπληρώση κατά πάσας αυτού τας αρμοδιότητας περιλαμβανομένων και των αναφερομένων εις την συμμετοχήν αυτού εις τας πάσης φύσεως Συμβούλια και τα Υπηρεσιακά τοιαύτα και Επιτροπάς, ο δι’ αποφάσεως του αρμοδίου Υπουργού οριζόμενος γενικός διευθυντής του αυτού Υπουργείου, ανεξαρτήτως αρχαιότητος, εν κωλύματι δε, απουσία ή ελλείψει  γενικών διευθυντών, διευθυντής επί βαθμώ 2ω του αυτού Υπουργείου. 2.Η ανωτέρω παράγραφος δεν έχει εφαρμογήν εις ας περιπτώσεις δι’ ειδικών διατάξεων ρυθμίζεται άλλως η περίπτωσις της αναπληρώσεως. 3.Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. 